|  |  |  |
| --- | --- | --- |
| Prvi.jpg | | 22. XI 2016. Број **296/16** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **новембар 2016.** |

**Просјечна нето плата у октобру 837 КМ**

**Највиша просјечна нето плата у подручју *Финансијске дјелатности и дјелатности осигурања* 1 310 КМ, а најнижа у подручју *Административне и помоћне услужне дјелатности* 521 КМ**

Просјечна мјесечна нето платазапослених у Републици Српској,исплаћена у октобру 2016. године износила је837 КМ, а просјечна мјесечна бруто плата 1 344 КМ.

У односу на октобар 2015. године, просјечна нето плата исплаћена у октобру 2016. реално је већа за 2,3%, док је у односу на септембар 2016. године реално мања за 1,1%.

Посматрано по подручјима, у октобру 2016. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 310 КМ. Са друге стране, најнижа просјечна нето плата у октобру 2016. исплаћена је у подручју *Административне и помоћне услужне дјелатности* 521 КМ.

У октобру 2016. године, у односу на септембар 2016, номинални раст нето плате забиљежен је у подручјима *Стручне, научне и техничке дјелатности* 3,8%, *Вађење руда и камена* 2,6% и *Дјелатности здравствене заштите и социјалног рада* 1,9%.

Смањење плате, у номиналном износу, забиљежено је у подручјима *Остале услужне дјелатности* 3,9%, *Образовање* 0,9% и *Трговина на велико и на мало, поправка моторних возила и мотоцикала* 0,9%.

км



Графикон 1. Просјечнe нето платe запослених по мјесецима

**Мјесечна инфлација у октобру 2016. године 1,4%**

**Годишња инфлација (X 2016/X 2015) -0,7%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у октобру 2016. године у односу на претходни мјесец у просјеку су више за 1,4%, док су на годишњем нивоу у просјеку ниже за 0,7%.

Од 12 главних одјељака производа и услуга, више цијене забиљежене су у пет, ниже цијене у три, док су цијене у четири одјељка, у просјеку остале непромијењене.

Највећи раст цијена у октобру забиљежен је уодјељку *Становање* (11,1%) као посљедица виших цијена у групи електрична енергија и други енергенти усљед примјене виших тј. зимских тарифа за обрачун електричне енергије које, иначе важе у периоду октобар текуће године – март наредне године, затим слиједи одјељак *Одјећа и обућа* (1,9%) у којем се наставља период нових набавки тј. виших набавних цијена одјеће и обуће за сезону јесен-зима, а такође се наставља и блага корекција виших набавних цијена горива у просјеку од 1,2% забиљежених у одјељку *Превоз*. Више цијене забиљежене су још у одјељку *Алкохолна пића и дуван* (0,4%) усљед виших цијена у групи алкохолна пића од 1,8% и у одјељку *Здравство* (0,3%) усљед благо виших цијена у групи медицински производи од 0,4%.

У одјељцима: *Намјештај и покућство, Комуникације, Образовање* и *Ресторани и хотели* цијене су, у просјеку остале непромијењене.

Највећи пад цијена у октобру забиљежен је у одјељку *Остала добра и услуге* (0,4%) усљед нижих цијена у групи производи и уређаји за одржавање личне хигијене од 0,9%, затим у одјељку *Храна и безалкохолна пића* (0,3%), те у одјељку *Рекреација и Култура* (0,1%) усљед мањег броја акцијских цијена у групи опрема за обраду података.

Графикон 2. Мјесечна и годишња инфлација

**Календарски прилагођена индустријска производња (X 2016/X 2015.) већа 6,2%**

**Број запослених у индустрији (X 2016/X 2015.) већи 2,2%**

**Календарски прилагођена индустријска производња** у октобру 2016. године у поређењу са октобром 2015. већа је за 6,2%. У подручју *Производња и снабдијевање електричном енергијом, гасом, паром и климатизацији* остварен је раст од 36,0%, док је у подручјима *Вађења руда и камена* и *Прерађивачке индустрије* остварен пад од 2,3%. Посматрано према главним индустријским групама по основу економске намјене производа, производња капиталних производа у октобру 2016. године у поређењу са октобром 2015, већа је за 12,1%, интермедијарних производа за 7,5%, нетрајних производа за широку потрошњу за 6,9%, трајних производа за широку потрошњу за 1,2% и енергије за 0,5%.

**Број запослених у индустрији** у октобру 2016. године у односу на просјечан мјесечни број запослених у 2015. години већи је за 3,1%, у односу на исти мјесец прошле године за 2,2% и у односу на септембар 2016. године за 0,3%. Број запослених у индустрији у периоду јануар – октобар 2016. године, у односу на исти период прошле године, већи је за 1,0%. У истом периоду у подручју *Прерађивачка индустрија* остварен је раст од 1,2% и у подручју *Вађења руда и камена* раст од 0,8%, док је у подручју *Производња и снабдијевање електричном енергијом, гасом, паром и климатизацији* забиљежен пад од 0,1%.

Графикон 3. Индекси индустријске производње, октобар 2012 – октобар 2016. (∅2010=100)

**Покривеност увоза извозом (у периоду I-X 2016.) 65,7%**

У октобру 2016. године остварен је извоз у вриједности од 250 милиона КМ и увоз у вриједности од 373 милиона КМ.

У оквиру укупно остварене робне размјене Републике Српске са иностранством у октобру ове године, проценат покривености увоза извозом износио је 67,1%. Проценат покривености увоза извозом за првих десет мјесеци текуће године износио је 65,7%.

У периоду јануар - октобар 2016. остварен је извоз у вриједности од двије милијарде 337 милиона КМ, што је за 8,2% више у односу на исти период претходне године. Увоз је, у истом периоду, износио три милијарде 556 милиона КМ, што је за 2,8% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - октобар 2016. године, највише се извозило у Италију и то у вриједности од 412 милиона КМ, односно 17,6%, те у Србију 293 милиона КМ, односно 12,5% од укупног оствареног извоза. У истом периоду, највише се увозило из Србије и то у вриједности од 658 милиона КМ, односно 18,5% и из Италије, у вриједности од 448 милиона КМ, односно 12,6% од укупно оствареног увоза.

Посматрано по групама производа, у периоду јануар - октобар 2016. године, највеће учешће у извозу остварују обрађено дрво са 143 милиона КМ, што износи 6,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 386 милиона КМ, што износи 10,9% од укупног увоза.

хиљ. КМ

2016

2015

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |